钦定古今图书集成/理学汇编/学行典/第212卷 > 王糸弼
## 钦定古今图书集成/理学汇编/学行典/第212卷 > 王糸弼

按《漳州府志》：王糸弼，龙岩人。与同邑林京谋要贼。京
被执死，度力不支，与兄用兴匿山中。贼恨其谋，必欲
杀之。糸弼诀于兄曰：“今吾兄弟势不可以俱全，而父
母又年老，吾有子三长矣；兄子尚幼，吾死之。”其兄不
忍。次日糸弼乃私自出，犯贼而死，其兄乃得免。乡人
以为糸弼能尽弟义也，处义之谓孝。